**Tantárgyi tematika és félévi követelményrendszer**

**Gazdálkodási alapismeretek (BAI0148)**

**Nappali tagozat**

**Repülőmérnöki alapképzési szak Bsc**

**Féléves tematika**

***Előadások:***

1. hét: A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások.
2. hét: A gazdálkodás fogalmának több oldalról történő megközelítése. A gazdaság szereplőinek megismerése. A fogyasztó, fogyasztói igény és szükségletek. Az üzleti vállalkozás fogalma és feltételei. A vállalat alapvető célja és küldetése. A vállalati működés érintettjei. A vállalat célrendszere, különös tekintettel a műszaki területen működő vállalkozásokra.
3. hét: A gazdaság szereplői (folytatás): a piac. A piac alapelemei. Az állam gazdasági szerepének bemutatása.
4. hét: Vállalkozási formák és lehetőségek hazánkban. A jogi formák közötti választás lehetőségei és mérlegelési szempontjai. Az egyes vállalkozási formák több szempont szerinti elemzése. Az egyéni vállalkozás alapítása, működtetése, adózási lehetőségei, előnyei, hátrányai, megszüntetésének folyamata.
5. hét: Gazdasági társaságok alapítása és működtetése: betéti társaság, korlátolt felelősségű társaság, részvénytársaság (létesítése, szervezete, üzletvezetése, adózása, megszűntetése, jellemzői). Sajátos vállalati formációk.
6. hét: Üzleti elképzelés és annak kialakítása: elemzési modellek, stakeholderek, jövőképalkotás. Tervezési alapismeretek. A házi dolgozat témaköreinek és formai követelményeinek ismertetése.
7. hét: A stratégiai vezetési folyamat. Stratégiai tervezés. Üzleti tervezés. Az üzleti terv készítésének célja.
8. hét: A vállalkozások életciklusa. Életciklus elméletek. A vállalati növekedés meghatározó tényezői, vállalatfinanszírozás.
9. hét: A vállalkozások erőforrásai, az erőforrások főbb jellemzői, tulajdonságai, csoportosítási lehetőségei A tőke értelmezése, általános jellemzői, forrásai. Saját és idegen tőkeforrások értékelése.
10. Befektetett eszközök és csoportjai a vállalati gazdálkodásban. Az amortizáció funkciói, elszámolásának lehetőségei. Beruházási ismeretek, beruházási döntések ökonómiai sajátosságai.
11. hét: Forgóeszközök értékelése, csoportosítása. Anyag és készletgazdálkodás, logisztikai feladatok, vállalati logisztikai kapcsolódások. A vállalkozó, mint erőforrás. A humán erőforrás jellemzői és az azzal való gazdálkodás. Az erőforrásként kezelt információ szerepe a vállalkozásokban.
12. A különböző erőforrásokkal történő gazdálkodás ökonómiai sajátosságai, a felhasználással kapcsolatos döntési helyzetek felismerése, s az optimális döntések meghozatalának elmélete és gyakorlata.
13. hét: Zárthelyi dolgozat megírása.
14. hét: A félévi teljesítmények értékelése, kollokviumi kérdéssor ismertetése.

***Gyakorlatok (szemináriumok):***

1. gyakorlat: Gazdasági tájékozottság, alapismeretek felmérése feladatsoron keresztül.
2. gyakorlat: A munkaerőpiac nemzetgazdasági mutatói és azok számítása.
3. gyakorlat: Foglalkoztatási szabályok, bejelentési kötelezettségek. Adózás, és járulékszámítás.
4. gyakorlat: A vállalatalapítás gyakorlati lépései az egyéni vállalkozások esetében.
5. gyakorlat: A vállalatalapítás gyakorlati lépései a gazdasági társaságok esetében.
6. gyakorlat: Összefoglalás, önellenőrző tesztek, gyakorló feladatsorok megoldása.
7. gyakorlat: Az üzleti terv felépítése, részei, készítésének gyakorlati kérdései.
8. gyakorlat: A vállalat finanszírozási feladatai az egyes életciklusokban – feladatok
9. gyakorlat: A megtérülés követelménye, a vállalkozás bevételeinek megtérülési tartalom szerinti szerkezete.

10.gyakorlat: Az amortizáció fogalma, számításának lehetőségei, feladatok.

11.gyakorlat: Beruházások gazdasági kalkulációja. Dinamikus beruházás gazdaságossági kalkulációk. Beruházási változatok értékelése.

12.gyakorlat: Forgóeszközök forgási sebességének számítása, forgóeszköz szükséglet kalkulációja.

13.gyakorlat: Gazdálkodás a tárgyi eszközökkel és a forgóeszközökkel - komplex feladatok.

14.gyakorlat: A félévi teljesítmények értékelése

**A foglalkozásokon történő részvétel:**

Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.). A gyakorlati foglalkozásokon a részvétel kötelező.

**Félévi követelmény: kollokvium**

**Az értékelés módja, ütemezése:**

* vizsga típusa: *Írásbeli*
* vizsgára bocsátás feltétele: a zárthelyi dolgozat (60 pont), és a házi dolgozat (40 pont) minimum 51%-os teljesítése.

**A vizsgára bocsátás feltétele**:

* A zárthelyi dolgozatra való felkészüléshez a kiadott kérdéskörök szolgálnak alapul.
* A zárthelyi dolgozat és a házi dolgozat 50% alatti teljesítése a tantárgy félévi érvénytelenségét vonja maga után.

**A kollokvium típusa**: **írásbeli.**

A kollokviumi kérdéssor a 14. szorgalmi héten kerül ismertetésre.

**Az érdemjegy kialakításának módja:**

Az érdemjegy a félévi teljesítmény és kollokviumi teljesítmény alapján kerül kialakításra.

Nyíregyháza, 2021. január 28.

**Kozmáné Petrilla Gréta**

**Gazdálkodástudományi Intézet**